CELEX: 52014DP0409
Language: el
Date: 2014-04-16 00:00:00
Title: Απόφαση του Ευρωπαϊκού Κοινοβουλίου της 16ης Απριλίου 2014 σχετικά με την τροποποίηση του άρθρου 90 του Κανονισμού του Κοινοβουλίου για τις διεθνείς συμφωνίες (2013/2259(REG))

22.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 443/98
            
         P7_TA(2014)0409
   Τροποποίηση του άρθρου 90 του Κανονισμού του Ευρωπαϊκού Κοινοβουλίου σχετικά με τις διεθνείς συμφωνίες
   Απόφαση του Ευρωπαϊκού Κοινοβουλίου της 16ης Απριλίου 2014 σχετικά με την τροποποίηση του άρθρου 90 του Κανονισμού του Κοινοβουλίου για τις διεθνείς συμφωνίες (2013/2259(REG))
   (2017/C 443/21)
   
      Το Ευρωπαϊκό Κοινοβούλιο,
   
               —
            
            
               έχοντας υπόψη την από 29 Ιανουαρίου 2013 επιστολή του Προέδρου της Επιτροπής Εξωτερικών Υποθέσεων και την από 13 Φεβρουαρίου 2013 επιστολή του Προέδρου της Επιτροπής Διεθνούς Εμπορίου, προς τον Πρόεδρο της Επιτροπής Συνταγματικών Υποθέσεων,
            
         
               —
            
            
               έχοντας υπόψη τα άρθρα 211 και 212 του Κανονισμού του,
            
         
               —
            
            
               έχοντας υπόψη την έκθεση της Επιτροπής Συνταγματικών Υποθέσεων (A7-0253/2014),
            
         
            
               1.
            
            
               αποφασίζει να επιφέρει στον Κανονισμό του τις ακόλουθες τροποποιήσεις·
            
         
            
               2.
            
            
               επισημαίνει ότι οι τροποποιήσεις θα τεθούν σε ισχύ την πρώτη ημέρα της προσεχούς περιόδου συνόδου·
            
         
            
               3.
            
            
               αναθέτει στον Πρόεδρό του να διαβιβάσει την παρούσα απόφαση, προς ενημέρωση, στο Συμβούλιο και στην Επιτροπή.
            
         
      Τροπολογία 1
   
   
      Κανονισμός του Ευρωπαϊκού Κοινοβουλίου
   
   
      Άρθρο 90 — παράγραφος 4
   
   
               
                  Ισχύον κείμενο
               
            
            
               
                  Τροπολογία
               
            
         
               4.   Σε κάθε στάδιο των διαπραγματεύσεων το Κοινοβούλιο μπορεί, βάσει έκθεσης της αρμόδιας επιτροπής του και αφού εξετάσει όλες τις σχετικές προτάσεις που έχουν υποβληθεί, σύμφωνα με το άρθρο 121, να εγκρίνει συστάσεις με το αίτημα να ληφθούν υπόψη πριν από τη σύναψη της εν λόγω 
                     διεθνούς
                   συμφωνίας.
            
            
               4.   Σε κάθε στάδιο των διαπραγματεύσεων 
                     και από το τέλος των διαπραγματεύσεων μέχρι τη σύναψη της διεθνούς συμφωνίας,
                   το Κοινοβούλιο μπορεί, βάσει έκθεσης της αρμόδιας επιτροπής του και αφού εξετάσει όλες τις σχετικές προτάσεις που έχουν υποβληθεί, σύμφωνα με το άρθρο 121, να εγκρίνει συστάσεις με το αίτημα να ληφθούν υπόψη πριν από τη σύναψη της εν λόγω συμφωνίας.
            
         
      Τροπολογία 2
   
   
      Κανονισμός του Ευρωπαϊκού Κοινοβουλίου
   
   
      Άρθρο 90 — παράγραφος 5
   
   
               
                  Ισχύον κείμενο
               
            
            
               
                  Τροπολογία
               
            
         
               5.   
                     Μετά την ολοκλήρωση των διαπραγματεύσεων, πριν όμως από την υπογραφή οιασδήποτε συμφωνίας, το σχέδιο συμφωνίας υποβάλλεται στο Κοινοβούλιο για γνωμοδότηση ή έγκριση. Για τη διαδικασία έγκρισης εφαρμόζεται το άρθρο 81.
                  
               
            
            
               5.   
                     Οι αιτήσεις του Συμβουλίου για έγκριση ή γνωμοδότηση του Κοινοβουλίου διαβιβάζονται από τον Πρόεδρο στην καθ’ ύλη αρμόδια επιτροπή δυνάμει του άρθρου 81 ή του άρθρου 43 παράγραφος 1.
                  
               
            
         
      Τροπολογία 3
   
   
      Κανονισμός του Ευρωπαϊκού Κοινοβουλίου
   
   
      Άρθρο 90 — παράγραφος 6
   
   
               
                  Ισχύον κείμενο
               
            
            
               
                  Τροπολογία
               
            
         
               6.   Πριν από την ψηφοφορία 
                     επί της σύμφωνης γνώμης
                  , η αρμόδια επιτροπή, μια πολιτική ομάδα ή τουλάχιστον το ένα δέκατο των βουλευτών μπορούν να προτείνουν στο Κοινοβούλιο να ζητήσει τη γνώμη του Δικαστηρίου σχετικά με τη συμβατότητα διεθνούς συμφωνίας με τις Συνθήκες. Εάν το Κοινοβούλιο εγκρίνει την πρόταση αυτή, η ψηφοφορία 
                     επί της εγκρίσεως
                   αναβάλλεται έως ότου το Δικαστήριο διατυπώσει τη γνώμη του (15).
            
            
               6.   Πριν από την ψηφοφορία, η αρμόδια επιτροπή, μια πολιτική ομάδα ή τουλάχιστον το ένα δέκατο των βουλευτών μπορούν να προτείνουν στο Κοινοβούλιο να ζητήσει τη γνώμη του Δικαστηρίου σχετικά με τη συμβατότητα διεθνούς συμφωνίας με τις Συνθήκες. Εάν το Κοινοβούλιο εγκρίνει την πρόταση αυτή, η ψηφοφορία αναβάλλεται έως ότου το Δικαστήριο διατυπώσει τη γνώμη του (15).
            
         
      (15)  Βλέπε επίσης ερμηνεία του άρθρου 128.
   
      (15)  Βλέπε επίσης ερμηνεία του άρθρου 128.